da da da fr fi da da nl sv da da da da da da da da da da nb nb da de nl da da da en de en en de da ro da da da da da da da da da fr de da da da en en en en
Nordisk Kulturfond arrangerer et seminar om kunstnerisk frihed på Bogmessen i Gøteborg den 22. september - NORDISK KULTURFOND
Om os Søg støtte Efter støtte Inspiration Min side
Ved seminaret bliver aktuelle tendenser og udfordringer vedrørende kunstnerisk frihed diskuteret af et internationalt ekspertpanel. Formålet med samtalen er at bidrage til en udviklet og nuanceret forståelse af kunstnerisk frihed og dens betydning i en omskiftelig verden.
Fotorettigheder: Melker Dahlstrand, Anna Ledin Wirén, Peter Hoelstad
Seminaret afholdes torsdag d. 22. september kl. kl. 16.45-17.30. Samtalen kan også opleves digitalt via Bokmässan Play eller ses live på Sveriges Utbildningsradio.
De medvirkende er Mika Romanus, direktør for Konstnärsnämnden; Ziv Nevo Kulman Israels ambassadør i Sverige og Eline Sigfusson, direktør for a/nordi/c – tænketank for kunst, kultur og politik. Nordisk Kulturfonds direktør Benny Marcel byder velkommen og samtalen modereres af virksomhedschef på Bonniers Konsthall, Ellen Wettmark.
Behov for flere perspektiver
Spørgsmål relateret til den kunstneriske ytringsfrihed har i de senere år opnået nyt fokus både i Norden og globalt. Internationale rapporter viser, at kunstnere og kulturudøvere i stigende grad står over for restriktioner på deres kunstneriske frihed og forsøg på at styre deres kunstneriske praksis - en tendens, som er blevet tydeligere med covid-19 pandemiens udbrud og det anspændte geopolitiske landskab.
I de nordiske lande er der ligeledes opstået behov for at nytænke og revidere nogle af de institutionelle mekanismer, der både skal sikre kunstens og kulturens frihed og samtidig understøtte deres rolle i udvikling af samfundslivet. Temaet er blevet belyst i flere aktuelle undersøgelser, gennemført af bl.a. Kulturanalys Norden og tænketanken a/nordi/c.
Benny Marcel, direktøren for Nordisk Kulturfond fortæller om baggrunden for seminaret:
I Nordisk Kulturfond har vi oplevet et behov for at stimulere en fornyet samtale om kunstnerisk frihed og dens betydning for udvikling af samfundene.
I Norden har man igennem mange år opbygget omfattende strukturer for at beskytte og sikre kunstens frie udfoldelse i samfundet, men det et blevet endnu vigtigere at diskutere, hvordan disse kan nytænkes for at imødekomme behov i et stadig mere pluralistisk kunst- og kulturliv.
Vi kan også se, at kunsten og kulturen i høj grad taler ind i, og påvirkes af globale tendenser og problemstillinger. Dette understreger nødvendigheden af at kunne se ud over nationale rammer og adressere udfordringerne i et større internationalt og globalt perspektiv.
Ved seminaret bliver forskellige perspektiver på kunstnerisk frihed diskuteret af et kvalificeret ekspertpanel, som har bred erfaring indenfor kultur, kunst og diplomati.
Læs mere om seminaret og de medvirkende her.
Globus, Musik og opera
Bokmässan er Nordens største kulturarrangement, som arrangeres årligt i Göteborg.
Årets messe finder sted fra den 22-25. september på det svenske messe- og kongrescenter i Göteborg. Messens overordnede temaer i år er Sydafrika, crimetime, klima og stemmer fra Ukraine.
Litteratur / spoken art
1. Din gode idé
Skærp dit projekt og find inspiration i allerede støttede projekter.
Søg evt. Opstart eller Globus Opstart til udvikling af din idé.
Kom godt i gang, og læs mere om vores støtteprogrammer. Opret en profil og lav din ansøgning på Min side.
3. Svar & Udbetaling
Afvent godkendelse og svar på din ansøgning. Se hvad du skal gøre efter du har fået støtte.
+45 33 96 02 42
Nordisk netværk Presse Cookies Nordisk Kulturfonds databeskyttelsespolitik Tilgængelighedserklæring
Om os Søg støtte Efter støtte Inspiration Min side
Nyheder Projektambassadører Kontakt os
We use data to improve our website and services, but you decide what types of data we collect.
You can always withdraw your consent.
Learn more about your rights and how we use data on our Privacy Policy Page You can always edit your consent on our cookiepage. AGREE ALL & CLOSE SAVE